Mainstream Sellout
Mainstream Sellout – šeštasis amerikiečių muzikanto Machine Gun Kelly studijinis albumas, išleistas 2022 m. kovo 25 d. Tai – antrasis atlikėjo albumas, įrašytas kartu su būgnininku ir įrašų prodiuseriu Travis Barker. Nors albumas susilaukė vidutiniškų kritikų įvertinimų, jis buvo komerciškai sėkmingas visame pasaulyje. Per pirmąją pardavimų savaitę JAV parduota 93 tūkstančiai albumo kopijų ir jis debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę. Lietuvoje albumas pasiekė 29–ąją reitingo vietą. 2023 m. vykusiuose „Grammy“ apdovanojimuose albumas nominuotas geriausio roko albumo kategorijoje.